Rosenbergiodendron formosum

Ti Rosenbergiodendron formosum  ket ti sebbangan ti agsabsabong a mula iti pamilia ti Rubiaceae. Daytoy ket patneng iti Panama, Colombia, Venezuela, ken Ecuador.

Dagiti kadawyan a nagan iti Ingles ket mairaman ti blackberry jam fruit, raspberry bush, ken jasmin de rosa.

 Deskripsion 
Agtubo ti Rosenbergiodendron formosum kas bassit a kankanayon a berde a babassit a mula, kadawyan laeng nga agtubo iti katayag iti 4–5 kadapan no maimula iti daga ken 3–4 kadapan no maimula iti masetera. Daytoy ket mabalin pay a maaramid iti bassit a kayo nga ammo a kas maysa a bonsai.

Daytoy a mula ket asideg a kabagian ti Gardenia, agpataud kadagiti puraw a sabong iti 1.5–2 a pulgada iti diametro. Sukog bituen dagiti sabong, sukog tubo, nabanglo unay ken makaawais kadagiti simotsimot ti rabii.

Ti sukog oliba a duyaw a bungbunga ket agkontsa iti kayo, agarup a 1 pulgada iti diametro, ken kasla dagiti bassit a loquat. Nalakada a marumek no mangalngal. Ti bunga ket aglaon kadagiti dua a selula nga agraman kadagiti bassit a bukel a palikmutan ti nasam-it, nangisit, nalukneng a lasag nga agnanam a kas blackberry jam.

 Dagiti nagibasaran 

 Dagiti akinruar a silpo 

Kategoria:Gardenieae
Kategoria:Flora ti Colombia
Kategoria:Flora ti Ecuador
Kategoria:Flora ti Panama
Kategoria:Flora ti Venezuela